Ձմռան քամիները

Ձմռան քամիները (), ֆենտեզի ժանր վեպ, ամերիկացի գրող Ջորջ Մարտինի «Սառույցի և կրակի երգ» սագայի վեցերորդ մասը, շարքում նախավերջինը։ Գիրքը թողարկվել է 2020 թվականի օգոստոս ամսին։

Գրքի հետ կապված կլինեն «Գահերի խաղ» հեռուստասերիալի վեցերորդ և յոթերորդ եթերաշրջանները։ Պատճառը նրանում է, որ գրքի և սերիալի սյուժեներում լուրջ անհամապատասխանությունները միգուցե նաև ուրիշ դասավորություն ունեն Վինտերֆելի կռվում, որը իր հերթին ստեղծում է երկու տարբեր սյուժեներ։ Հարկ է նշել, որ «Գահերի խաղ» հեռուստասերիալում, նամանավանդ հինգերորդ եթերաշրջանում, մահանում են մի քանի հերոսներ, ովքեր դեռ ապրում են Ջորջ Մարտինի «Ձմռան քամիները» գրքում։

Ջորջ Մարտինը համոզված է, որ վեցերորդ գիրքը կհրատարակվի սերիալի յոթերորդ եթերաշրջանի պրեմիերային զուգընթաց։ Հետևաբար, գիրքը հրատարակվել է 2017 թվականի ապրիլին։

Ստեղծում և հրատարակում 
2014 թվականի մայիսի 29-ին Ջորջ Մարտինի խմբագիր Աննա Գրոելը գրքի թողարկման մասին ասաց, որ նա միայն կարող է հավաստիացնել, որ Ջորջի առջև դժվարին առաջադրանք է դրված և նրանք հուսով են, որ գիրքը շուտով կհրատարակվի։

2014 թվականի հուլիսին Ջորջ Մարտինը հայտարարեց, որ չի լինի սերիալի հինգերորդ եթերաշրջանի սցենարիստը, քանի որ նա պետք է կենտրոնանար «Ձմռան քամիները» գրքի վրա։

HarperCollins անգլերեն հրատարակչության Մարտինի գրքերի խմբագիր Ջեյն Ջոնսոնը 2014 թվականի մարտին The Guardian-ի հատ հարցազրույցում ասել է, որ գիրքը դեռ պլանավորված թողարկման օր չունի։ Ավելի ուշ նա անվանեց հրատարակման ժամանակի մասին լուրերը զուտ ցանկություն։

2014 թվականի նոյեմբերի 20-ին Ջորջ Մարտինը հայտնեց «Ձմռան քամիները» գրքի աշխատանքների մասին՝ «Ես դեռ գրքի մեջտեղում եմ, ուստի ունեմ ժամանակ գրելու դրվագներ, որտեղ նրանք կմահանան»։

2015 թվականի հունվարին Ջոնսոնը հայտնեց, որ 2015 թվականին վեցերորդ գիրքը չի հրատարակվելու։ Տարվա առաջին կեսին Մարտինը ավարտել էր գրքի 2/3-րդ մասի դասավորությունը։ Գրքի թողարկման մոտավոր թվականը 2016-ն է։ Սակայն այս տարբերակը դառնում է քիչ հավատալի։

2015 թվականի ապրիլին Entertainment Weekly-ի հետ հարցազրույցում Ջորջ Մարտինը հայտարարեց, որ ցանկանում է ավարտել գիրքը «Գահերի խաղ» հեռուստասերիալի վեցերորդ եթերաշրջանի սկզբի հետ զուգընթաց։

2015 թվականի սեպտեմբերի 9-ին իսպանացի խմբագիր Ալեջո Կուերվոն հայտարարեց, որ «Ձմռան քամիները» գիրքը հաստատ կհրատարակվի 2016 թվականին։

2015 թվականի սեպտեմբերի վերջին Ջորջ Մարտինը հարցազրույցի ժամանակ նշեց, որ դեռ գրում է գիրքը։

2016 թվականի հունվարին Ջորջ Մարտինը հայտարարեց, որ չի կարողանում ավարտել գիրքը վեցերորդ եթերաշրջանի սկսման հետ զուգընթաց։ Այդ կերպ վեցերորդ եթերաշրջանը առաջ է անցնում գրքի սյուժեին։ «Ձմռան քամիները» գիրքը կարող է լավագույն դեպքում հրատարակվել 2016 թվականի հուլիսին՝ վեցերորդ եթերաշրջանի ավարտից հետո և յոթերորդի սկսման հետ զուգընթաց։

2016 թվականի հունվարի վերջին Ջորջ Մարտինը քննարկեց յոթերորդ եթերաշրջանը սերիալի ստեղծողների հետ։ Յոթերորդ եթերաշրջանների սցենարների վրա աշխատանքները տեղի են ունենում հունվարից մայիս ժամանակահատվածում ներառյալ։ 2016 թվականի փետրվարին Դեյվիդ Բենիոֆը և Դենիել Վայսը հաստատեցին, որ յոթերորդ եթերաշրջանի վրա կատարվելիք աշխատանքներն սկսվել են՝ չնայելով նրան որ սերիալը դեռ չի հասել յոթերորդ եթերաշրջանին։

2016 թվականի փետրվարի 12-ին Ջորջ Մարտինը իր բլոգում գրեց, որ չի լինի յոթերորդ եթերաշրջանի տասից մեկ սերիայի սցենարիստը։ Մարտինը նաև ասեց, որ չի գրի սցենարներ այնքան ժամանակ մինչ չավարտի «Ձմռան քամիները» գիրքը։

2016 թվականի փետրվարի 19-ին Ջորջ Մարտինը հայտնեց, որ վեցերորդ գրքի առարկան չի օգտագործվի սերիալի վերջին եթերաշրջանում։

Ջորջ Մարտինը կարող է հրատարակել «Ձմռան քամիներըի» ևս մեկ գլուխ վեցերորդ եթերաշրջանի պրեմիերայից հետո։ Նա նաև ասեց, որ թողարկված գլուխները կլինեն վեցերորդ գրքում փոփոխված տեսքով։

Առանձնահատկություններ 
Ինչպես նախորդ գրքերում գիրքը պատմվում է երրորդ դեմքից, տարբեր հերոսների տեսակետներից, և կան նաև մի քանի չհատվող սյուժետային գծեր։

 Գիրքը համարվում է չորրորդ գրքի՝ «Անգղների խրախճանք»-ի հաջորդողը, քանի որ հինգերորդ՝ «Պար վիշապների հետ» գրքում բացակայում են Սանսա Ստարկը ու Էյրոն Գրեյջոյը։ Հինգերորդ վեպում ի հայտ են գալիս Բրիեննա Տարտը, Սեմվել Տարլին և Արիաննա Մարտելը, բայց ոչ որպես գլխավոր հերոսներ, այլ որպես երկրորդական հերոսներ։ Ի սկզբանե այս հերոսների գլուխները պետք է լինեին «Պար վիշապների հետ» գրքում, սակայն ավելի ուշ դրանք տեղափոխվեցին վեցերորդ գիրք՝ «Ձմռան քամիները»։
 Գրքում տեղ գտած իրադարձությունները սկսվում են քլիֆհենգերների ավարտով՝ կռիվ Միերինում, պատերազմ Վինտերֆելում, մենամարտ Թագավորական Գավանում, որից կախված է թագուհի-ռեգենտի ճակատագիրը։ Ջորջ Մարտինը նաև հայտնել է, որ գրքում ետ կգան Ուրիշները։

Երազանք գարնան մասին 
2014 թվականին Ջորջ Մարտինը պատմեց այն բանի մասին, որ չի հասցնում գրել իր վերջին՝ «Երազանք գարնան մասին» գիրքը՝ «Գահերի խաղ» հեռուստասերիալի 8-րդ՝ վերջին, եթերաշրջանի թողարկման հետ մեկտեղ։

2015 թվականի հուլիսին հեռուստասերիալի պրոդյուսեր Մայքլ Լոմբարդոն հայտնեց, որ սերիալը կավարտվի 8-րդ եթերաշրջանով։ Պրոդյուսերը հուսով են, որ Մարտինը կհասցնի ավարտել «Երազանք գարնան մասին» վերջին գիրքը մինչև 2018 թվականը։

2015 թվականի օգոստոսին Ջորջ Մարտինը հայտարարեց, որ շուտով էլ չի գրի ոչ մի սցենար՝ «Սառույցի և կրակի երգ» շարքը ավարտին հասցնելու համար։

Ինչպես «Պար վիշապների հետ» գրքի որոշ գլուխներ տեղափախվեցին «Ձմռան քամիները» գիրք, այնպես էլ որոշ գլուխներ այս գրքից կտեղափոխվեն «Երազանք գարնան մասին» գիրք։

2016 թվականի մարտի 9-ին Ջորջ Մարտինը իր Կենդանի Ամսագրում գրել է, որ եթե հեռուստասերիալը 10 եթերաշրջանի հասնի, ապա նա կհասցնի ավարտին հասցնել վերջին գիրքը՝ 2020 թվականին։

Ծանոթագրություններ 

Անգլերեն գրքեր
Անգլերեն գրականություն